
DR.31.07.2017                                                        55                   

 
benih ikan yang kecil akibat pencerobohan tersebut. Ia juga melibatkan kepelbagaian 
biologi. Itu saya timbulkan persoalan sejauh mana, adakah di peringkat kementerian ada 
satu badan menyelaraskan isu-isu ini supaya semua akta yang berkaitan itu kita lihat 
secara bersepadu dan kita baiki mana lagi yang kurang. 

 Berhubung dengan apa yang dibangkitkan oleh Yang Berhormat Beruas tadi 
saya pun baca. Kalau kita lihat pada seksyen 3(3) pun; “Tiada apa-apa jua dalam akta 
ini boleh ditafsirkan sebagai mengehadkan hak negeri untuk mengambil tindakan yang 
berhubungan dengan akses kepada sumber biologi dan perkongsian faedah yang 
terhasil daripada penggunaannya dengan syarat bahawa tindakan itu selaras dengan 
objektif dan peruntukan akta ini”. 

 Kalau tengok pada ayat ini pertama dia kabur, apa makna objektif dan 
peruntukan akta ini itu kabur, satu. Kedua, ia meletakkan akta ini lebih tinggi daripada 
yang lain seperti yang dibangkitkan oleh Yang Berhormat Beruas. Jadi memang ada saya 
lihat pertembungan penggunaan perkataan ataupun istilah yang kita gunakan dalam rang 
undang-undang ini maka saya rasa ia perlukan satu penjelasan daripada Menteri.  

 Dato’ Dr. Nik Mazian Nik Mohamad [Pasir Puteh]: Yang Berhormat Kuala 
Nerus. 

 Dato’ Dr. Mohd. Khairuddin bin Aman Razali [Kuala Nerus]: Dan akhir... 

 Dato’ Dr. Nik Mazian Nik Mohamad [Pasir Puteh]: Tambahan, belakang-
belakang, Pasir Puteh. 

 Timbalan Yang di-Pertua [Datuk Seri Dr. Ronald Kiandee]:  Yang Berhormat 
Pasir Puteh bangun.  

 Dato’ Dr. Nik Mazian Nik Mohamad [Pasir Puteh]: Pasir Puteh. Saya rasa 
pihak yang menulis atau yang menyediakan akta ini jelas dan ayat-ayat ini pun jelas, ia 
untuk mengelirukan, untuk mengaburkan. [Dewan ketawa] Langsung diluluskan oleh AG. 
Jadi benda itu bagaimana? Apa pendapat Yang Berhormat Kuala Nerus?  

 Dato’ Dr. Mohd. Khairuddin bin Aman Razali [Kuala Nerus]: Statement Yang 
Berhormat Yang Berhormat Pasir Puteh ini boleh tahan juga ya. Jelas untuk 
mengelirukan. Saya serah pada Menteri lah untuk menjawab persoalan tersebut. Cuma 
yang terakhir yang saya hendak bangkitkan ialah al-Quran selalu sebut antaranya, sifat 
manusia... [Membaca sepotong ayat al-Quran] “Manusia ini sangat zalim dan sangat 
jahil”. Zalim, maknanya letak satu benda tidak kena pada tempat. Berlaku pencerobohan, 
berlaku silap urus, berlaku silap tadbir. Maka silap urus dan silap tadbir ini kita tangani 
menerusi undang-undang, antara yang cuba kita buat pada hari ini. 

 Akan tetapi tinggal lagi yang kedua namanya ‘jahula’, tersangat jahil. Jahil ini 
melibatkan pelbagai peringkat. Maka saya rasa persoalan saya hendak timbulkan pada 
kementerian, sejauh mana isu kepelbagaian biologi ini kita jadikan dia sebagai isu negara 
yang kita berikan ilmu tentang kesedaran perkara ini di semua peringkat. Di peringkat 
sekolah rendah, menengah, universiti dan juga di peringkat masyarakat awam. 

■1630 

Saya rasa tidak cukup untuk kita bawa rang undang-undang ini tanpa kita 
perkasakan dengan education, dengan pendidikan, kefahaman dan kesedaran. Ia mesti 
digerakkan serentak dan saya rasa bajet untuk itu mesti menjadi sebahagian bajet bagi 
pengurusan di bawah rang undang-undang ini. Itu sahaja daripada saya, terima kasih. 
Wassalammualaikum warahmatullahi taala wabarakatuh. 

Timbalan Yang di-Pertua [Datuk Seri Dr. Ronald Kiandee]: Ya, sila Yang 
Berhormat Menteri. 

Tuan Che Mohamad Zulkifly bin Jusoh [Setiu]: Sikitlah, bagi sikit? 

Timbalan Yang di-Pertua [Datuk Seri Dr. Ronald Kiandee]: Berapa sikit Yang 
Berhormat? 

Tuan Che Mohamad Zulkifly bin Jusoh [Setiu]: Lima minit ke sepuluh minit. 
Sepuluh minit okeylah, sepuluh minit? Boleh? 

Timbalan Yang di-Pertua [Datuk Seri Dr. Ronald Kiandee]: Ya, sepuluh minit 
Yang Berhormat. Sepuluh minit.  

 

 

 



benih ikan yang kecil akibat pencerobohan tersebut. Ia juga melibatkan kepelbagaian biologi. Itu saya timbulkan persoalan sejauh mana, adakah di peringkat kementerian ada satu badan menyelaraskan isu-isu ini supaya semua akta yang berkaitan itu kita lihat secara bersepadu dan kita baiki mana lagi yang kurang. Berhubung dengan apa yang dibangkitkan oleh Yang Berhormat Beruas tadi saya pun baca. Kalau kita lihat pada seksyen 3(3) pun; "Tiada apa-apa jua dalam akta ini boleh ditafsirkan sebagai mengehadkan hak negeri untuk mengambil tindakan yang berhubungan dengan akses kepada sumber biologi dan perkongsian faedah yang terhasil daripada penggunaannya dengan syarat bahawa tindakan itu selaras dengan objektif dan peruntukan akta ini". Kalau tengok pada ayat ini pertama dia kabur, apa makna objektif dan peruntukan akta ini itu kabur, satu. Kedua, ia meletakkan akta ini lebih tinggi daripada yang lain seperti yang dibangkitkan oleh Yang Berhormat Beruas. Jadi memang ada saya lihat pertembungan penggunaan perkataan ataupun istilah yang kita gunakan dalam rang undang-undang ini maka saya rasa ia perlukan satu penjelasan daripada Menteri. Dato' Dr. Nik Mazian Nik Mohamad [Pasir Puteh]: Yang Berhormat Kuala Nerus. Dato' Dr. Mohd. Khairuddin bin Aman Razali [Kuala Nerus]: Dan akhir... Dato' Dr. Nik Mazian Nik Mohamad [Pasir Puteh]: Tambahan, belakang- belakang, Pasir Puteh. Timbalan Yang di-Pertua [Datuk Seri Dr. Ronald Kiandee]: Yang Berhormat Pasir Puteh bangun. Dato' Dr. Nik Mazian Nik Mohamad [Pasir Puteh]: Pasir Puteh. Saya rasa pihak yang menulis atau yang menyediakan akta ini jelas dan ayat-ayat ini pun jelas, ia untuk mengelirukan, untuk mengaburkan. [Dewan ketawa] Langsung diluluskan oleh AG. Jadi benda itu bagaimana? Apa pendapat Yang Berhormat Kuala Nerus?. Dato' Dr. Mohd. Khairuddin bin Aman Razali [Kuala Nerus]: Statement Yang Berhormat Yang Berhormat Pasir Puteh ini boleh tahan juga ya. Jelas untuk mengelirukan. Saya serah pada Menteri lah untuk menjawab persoalan tersebut. Cuma yang terakhir yang saya hendak bangkitkan ialah al-Quran selalu sebut antaranya, sifat manusia... [Membaca sepotong ayat al-Quran] "Manusia ini sangat zalim dan sangat jahil". Zalim, maknanya letak satu benda tidak kena pada tempat. Berlaku pencerobohan, berlaku silap urus, berlaku silap tadbir. Maka silap urus dan silap tadbir ini kita tangani menerusi undang-undang, antara yang cuba kita buat pada hari ini. Akan tetapi tinggal lagi yang kedua namanya 'jahula', tersangat jahil. Jahil ini melibatkan pelbagai peringkat. Maka saya rasa persoalan saya hendak timbulkan pada kementerian, sejauh mana isu kepelbagaian biologi ini kita jadikan dia sebagai isu negara yang kita berikan ilmu tentang kesedaran perkara ini di semua peringkat. Di peringkat sekolah rendah, menengah, universiti dan juga di peringkat masyarakat awam. #1630. Saya rasa tidak cukup untuk kita bawa rang undang-undang ini tanpa kita perkasakan dengan education, dengan pendidikan, kefahaman dan kesedaran. Ia mesti digerakkan serentak dan saya rasa bajet untuk itu mesti menjadi sebahagian bajet bagi pengurusan di bawah rang undang-undang ini. Itu sahaja daripada saya, terima kasih. Wassalammualaikum warahmatullahi taala wabarakatuh. Timbalan Yang di-Pertua [Datuk Seri Dr. Ronald Kiandee]: Ya, sila Yang Berhormat Menteri. Tuan Che Mohamad Zulkifly bin Jusoh [Setiu]: Sikitlah, bagi sikit?. Timbalan Yang di-Pertua [Datuk Seri Dr. Ronald Kiandee]: Berapa sikit Yang Berhormat?. Tuan Che Mohamad Zulkifly bin Jusoh [Setiu]: Lima minit ke sepuluh minit. Sepuluh minit okeylah, sepuluh minit? Boleh?. Timbalan Yang di-Pertua [Datuk Seri Dr. Ronald Kiandee]: Ya, sepuluh minit Yang Berhormat. Sepuluh minit.